JohanHeinsen/ENO huggingface dataset:
Aalborg Stiftstidende, 1842-02-24
Jordegods=Salg Da den kongelige Direction for Statsgjælden og den synkende Fond har forkastet det ved Auctionen over Hovedgaarden Buderupholm med Underliggende, den 3die December forrige Aar, gjorte høieste Bud og forlangt en ny Auction afholdt, saa bliver denne Eiendom atter saaledes forsøgt bortsolgt. Efter den kongelige Statsgjældsdirections Bestemmelse afholdes denne Auction paa selve Hovedgaarden Tirsdagen den 1ste Marts førstkommende om Formiddagen Klokken 10, hvilket herved til Lysthavendes Efterretning bekjendtgjøres med Tilføiende, at Conditionerne væsentligen blive de samme som ved forrige Auction og at der i et af Statsgjældsdirectionen, til Godsinspecteuren Justitsraad Bindesboll, udfærdiget Brev, der først aabnes efter at Hammerslag er skeet, er opgivet den mindste Priis, hvorfor Eiendommen maa sælges. Approbation paa Budet vil saaledes strax kunne erholdes, naar den opgivne Sum er opnaaet. Godsforvalter Wegener paa Buderupholm pr. Hobro foreviser Eiendommen og Jordebogen og meddeler hvad Oplysninger Vedkommende ellers maatte ønske.
Aalborg Stiftstidende, 1842-02-25
Aalb or Stiftstidende og Adresse-Avis. Aar 1842. Fredagen den 25de Februar. Denne Avis, som udgives af Jens Chr. Borch & Julie Ree og redigeres af Bernhard Ree, udgaaer 5 Gange ugentlig og kan bestilles paa alle kongelige Postcontoirer i Danmark og Hertugdømmerne samt paa Stiftsbogtrykkeriet i Aalborg, hvor Prisen er 7 Mk. 8 s. qvartaliter.
Aalborg Stiftstidende, 1842-02-25
Udlandet. Efter tre Dages Debatter i det engelske Underhuus er Lord John Russells Amendement til det ministerielle Forslag med Hensyn til Kornlovspørgsmaalet forkastet med 348 mod 226 Stemmer. Derved er imidlertid ikke skeet nogen Afgjørelse af Spørgsmaalet selv, men af Sir Robert Peels Andragende er blot bleven antaget, at Huset vælge, en Committee til at tage de Toldafgifter i Overveielse, som angaae Jndførselen af fremmed Korn." Anti-Cornelaw-Conferentsen har den 12te holdt sin sidste Session og derpaa opløst sig efter at have tilbageladt en Committee til Jagt tagelsen af Anliggenderne i London. Den sidste Session, i hvilken der blandt Andet blev antaget en Adresse til Dronningen imod Robert Peels nye Lovudkast, var besøgt at flere Parlamentsmedlemmer, der ere bekjendte som Modstandere af enhver Korntold. En Hr. Thompson berettede, at Damerne i Manchester vare sammentraadte i et Selskab og havde forenet sig til en passiv Modstand imod enhver Betaling af Skatter, hvilken Modstand skal fortsættes saa længe til Kornlovene ere fuldkommen ophævede; den passive Modstand skal bestaae deri, at Damerne roligt lade sig udpantdesuden bevirke, at Jngen kjøber de udpantede Gjenstand, og endelig, at de afholde sig fra Brugen af enhver beskatte Luxus=Artikel. Da Hr. Tompson havde endt sin Beretning, tog den bekjendte Joseph Hume Ordet og udtalt sig vel meget levende imod Monopolisterne, men ligesaa meget imod den passive Modstand imod Erlæggelsen af Skatteene; det var det samme som at afslaae at give Skatter men dette var illegalt, naar det ikke udgaaer fra Underhuset, men fra private Folk. Den nu opløste Conferents bestod af 583 Medlemmer af Anti-Corn-Law-Leaque, iblandt dem vare 115 Geistlige af dissenterende Secter.
Aalborg Stiftstidende, 1842-02-25
De hidtil i de franske Deputeredes Kammer indbragte Petitioner og Valgreformen ere d. 16de overgivne til Kammerets Secretariat. Totalsummen af Underskrifterne beløb sig til 113,406; deraf Departementet Rhone med 10,454 og Jsere med 9635 Underskrifter. – En spansk Agent, Don Borricon Ortigosa, er i en Sendelse fra Espartero kommen til Paris. – Den franske Consul paa Haytbefinder sig endnu stedse ombord paa den i Havnen liggende Corvette, for at afvente Jnstruxer fra Frankrigs Handelsstanden i Portsau-Prince troede imidlertid, at Consulen endnu for disses Ankomst vilde erholde fuldkommen Satisfaction.
Aalborg Stiftstidende, 1842-02-25
Man har i Paris villet vide, at den spanske Regjering havde faaet Underretning om, at en Opstand var udbrudt ved den portugisiske Grændse, men imidlertid snart var bleven undertrykket af de allerede i talrig Mængde ankomne Tropper, der danne Observationscorpset. Efterretningen om, at en engelsk Escadre har viist sig ved Vigo stadfæstes ikke. Hvad der især har ærgret General Buzen var at see, hvorledes Bagvaskelserne fandt Tiltro i høiere Kredse, og hvorledes man i disse holdt en Retfærdiggjørelse for nødvendig. "Bagvaskelsens Herredømme er kommen, sagde han, som man vil beskylde mig for at have myrdet mine Forældre, er jeg altsaa ogsaa ogsaa nødt til at forsvare mig Til at Ulykke gjorde han ogsaa i de sidste Dage den Opdagelse, at en militair Embedsmand, hvem han skjænkede ubetinget Tiltro, havde gjort sig skyldig i Bedragerier, og han beregnede allerede den Fordeel, som hans Fiender ogsaa heraf vilde vide at drage imod ham. Alt dette har drevet ham til det sidste, forfærdelige Skridt. Han var en stor Ven af den classiske Literatur, og citerede gjerne ved enhver Anledning en eller anden latinsk eller græsk Autor. J hans Lomme fandt man efter hans Død paa en lille Seddel, Slutningsverset af Æneiden: "Vitaque cum gemitufugit indignata sub umbras!", hvori den Følelse, hvormed han forlod Verden, tydeligt udtaler sig.
Aalborg Stiftstidende, 1842-02-25
Breve fra Lissabon af 14de, der ere komne til Hamborg, melde, at Dom Pedros Charte er bleven proclameret i Hovedstaden. Under Hertugen af Terceira dannedes et nyt Ministerium.
Aalborg Stiftstidende, 1842-02-25
Paa Hamborgs Børs havdes Efterretning om, at der i Cincinnati, i Staten Ohio, blandt de nordamerikanske Fristater, var udbrudt en Folkeopstand i Anledning af, at flere Banker havde standset med deres Betalinger. Husene bleve stormede, Pengene ødelagte og bortstiaalne, saa kun de nogne Mure staae tilbage. Der blev fyret paa Oprørerne, og der flod Blod paa begge Sider.
Aalborg Stiftstidende, 1842-02-25
Pariser-Bladene ville vide, at Prinds Ernst af HessenPhilipsthal, der fortiden opholder sig i Frankrigs Hovedstad, beiler til en Datter af Ludvig Philip, Prindsesse Clementine. Var December Maaned mild, saa har Januar været desto strængere i hele Jtalien, ja selv paa Sicilien og i Grækenland, hvor man i mange Aar ikke mindes saadan Kulde og Snee.
Aalborg Stiftstidende, 1842-02-25
En frygtelig Ulykke har i denne Tid tildraget sig i Ti vernon, ved Pithiviers. 19 Børn begave sig, da de kom fra Skole, ud paa en tilfrossen Dam, for at skride paa Jis Jsen brast undor dem, og af alle 19 Børn blev ikke et eneste reddet.
Aalborg Stiftstidende, 1842-02-25
En vanvittig russisk Munk, der i sin Tid skal have forudsagt flere vigtige Begivenheder i det russiske Rige, ligefra Keiserinde Catharinas Regjering af, og senest, efterat have forkyndt Moskaus Brand, da denne Spaadom virkelig gik i Opfyldelse i 1812, blev af Keiser Alexander tilbudt en Belønning, men kun udbad sig en Reiseunderstøttelse til at besøge Jerusalem og det hellige Land – denne nu meget gamle Mand er for kort Tid siden vendt tilbage til St. Petersborg, har forlangt Audients hos den nuværende Keiser og forkyndt ham en Oversvømmelse og en Opstand. Man har behandlet ham som gal Mand og bragt ham i Sikkerhed. Der, i hans eensomme Zelle, spaaer han nu at England vil iaar (1842) gaae under i Havet; men Frankrig kastes omkring som et Skib, der er en Vold for Vindene." (Saaledes fortæller Moniteur parisien.)
Aalborg Stiftstidende, 1842-02-25
Fædrelandet. Kjøbenhavn, den 22de Februar. Hs. Exell. Geheime-Statsminister v. Møsting, der, som bekjendt, formedelst sin høie Alder har ansøgt Hs. M. om sin Entledigelse, skal dog have udbedet sig af Hs. Maj., at han fremdeles maatte vedblive at fungere som Chef for det store kgl. Bibliothek, der var en af de ham af høisalig Kong Frederik den Sjette senest betroede Hædersposter, samt som Overkammerherre, hvilken Function han havde Kong Christian den Ottendes Naade at takke for. J 40 Aar har den almeenagtede Olding været Geheime-Statsminister, vistnok en stor (O. Th. Av.) Sjeldenhed. – Der forberedes væsentlige Forandringer i samtlige det kgl. Theaters Administrationsgrene, hvilke formeentlig ville træde i Kraft til næste Saison. Jndførelsen af Fen og mere favorable Principer med Hensyn til Forfatternes Honorat, med flere Forbedringer, ville sikkert medføre et nyt Liv og en virksommere Anvendelse af Theatrets Kræfter; der vil tillige blive taget Forholdsregler til Abonnenternes større (Dg.) Beqvemmelighed.
Aalborg Stiftstidende, 1842-02-25
Som Beviis paa den Aand, der hersker hos det danske Folk, hedder det i Loll. Falst. Av. - vil det ikke være uinteressant at erfare, at medens henved 3000 Exemplarer af Orla Lehmanns Forsvarstale for Høiesteret allerede ere solgte, skal Afsætningen af Kritiken over Munck Ræders Skrift kun have beløbet sig til 30 Exemplarer, uagtet Prisen for denne Piece, hvis Forfatter skal være en høitstaaende Statsembedsmand, for ret at modarbeide de liberale Jdeer er ansat meget lavt, og Jndtægten bestemt til Fordeel for Selskabet, der arbeider paa moralsk fordærvede Personers Frelse. Da Oplaget af denne Kritik var paa 7500 Expl., haves saaledes endnu i Behold 7470.
Aalborg Stiftstidende, 1842-02-25
Directeuren for det italienske Operaselskab i Kjøbenhavn, Hr. Marasini, har ifølge Kbhvnsp. erholdt den ansøgte Tilladelse til at afbenytte Hoftheatret i de paafølgende 3 Aar.
Aalborg Stiftstidende, 1842-02-25
- Uagtet Huset Gleichmann & Busse i Hamborg, fra hvis Fabrik de til Hørspinderiet heri Staden bestemte Maskiner skulle leveres, har gjort Fallit, ville dog Actionairerne i denne Anledning Jntet tabe, da der fra Hørspinderiet vel er udbetalt til førstnævnte Huus á conto c. 45,000 Rbd.,men der paa den anden Side allerede er modtaget Maskiner, for en Værdi af 47,500 Rbd. Hvad der staaer tilbage af den contractmæssige Leverance udgjør et Beløb af c. 22,000 Rbd., men de allerede modtagne Maskiner ere tilstrækkelige til at indøve de Arbeidere, som kunne beskjæftiges paa Fabriken.
Aalborg Stiftstidende, 1842-02-25
Jgaar er Baptisten, Muursvend Paulicke ogsaa bleven arresteret. (Da.)- Om Forfølgelserne mod Baptisterne hedder det i Aarh. Av : "Det var høilig at ønske, at Regjeringen snart maatte finde Anledning til, at frafalde enhver Retsforfølgelse mod et Samfund, som just i saadan Forfølgelse finder sin kraf ligste Næring. Da Baptismen begyndte at bukke op her i Landet, var der ikke Udsigt til, at den skulde gribe synderlig vidt om sig, hvis man havde overladt det til Ordet alene, at bekæmpe den; men siden man begyndte at forfølge den med Lov og Ret, opstaaer Menighed paa Menighed. Hvorvidt Biskopperne ere komne med det dem affordrede Vorum i denne Sag, er ikke bekjendt; men det maa falde ud, som det vil, saa synes dog Saameget vist, at enten maa Regjeringen gribe til endnu haardete Forholdsregler, eller indrømme Baptisterne Religionsfrihed, og at der neppe kan være ulige Meninger om, hvilket Alternativ der maatte være at foretrække." Det turde være ikke uden Jnteresse for Vedkommende at erfare, at det med Hensyn til Qvarteerpenge nu er bestemt ved kongelig Resolution, at disse for de ved den forestaaende Armeereform afskedigende Officerer skulle beregnes i Pensionen efter de Qvarteerpenge, som Vedkommende senest have været i Besiddelse af, og forsaavidt en Officeer har havt Qvarteer in natura, skal hans Pensions-Qvarteerpenge, beregnes efter hvad andre Officerer af lige Charge i samme Garnison have nydt i Qvarteer-Godtgjørelse. D. Th. Av.)
Aalborg Stiftstidende, 1842-02-25
Redacteuren af Zeitschrift für Deutschlands Musikvereine und Dillettanten, har overdraget Hr. Muth Rasmussen det hæderlige Hverv, at levere til Tidsskriftet Underretning om danske Musikselskaber og Musikforeninger, samt overhovedet at levere en Udsigt over Musiktilstanden i Dan(Berl. Tid.) mark. Det i sin Tid saa meget ansete periodiske Blad, Dansk Ugeskrift, der redigeredes af Prof. Schouw, vil til Foraaret atter fremstaae under Redaction af den samme (Da.)
Aalborg Stiftstidende, 1842-02-25
Videnskabsmand. Ved Hof= og Stadsretten er Arrestanten Johan Hansen og hans Datter Ane Johansdatter af Antvorskov Birk) dømte fra Livet for begaaet Blodskam, (Hemp. Av.)
Aalborg Stiftstidende, 1842-02-25
Paa en i Nærheden af Kbhavn værende Mølle har man i denne Tid gjort den Opdagelse, at en der i længere Tid tjenende Dreng - var en forklædt Pige. Hun havde i sin Tjenestetid opført sig meget godt, men vil nu blive stillet for Retten for at have produceret et falsk Skudsmaal. Grunden til denne besynderlige Forklædning er ubekjendt. (Vib. Av.)
Aalborg Stiftstidende, 1842-02-25
Den 15de ds. fandtes i Christianshavns Canal Liget af en aldrede Mandsperson, i en forraadnet Tilstand. Den Druknede er siden bleven erkjendt for at være en Handelsmand her af Staden, der i 13 Uger har været savnet og (Og.) forgiæves efterlyst af Politiet.
Aalborg Stiftstidende, 1842-02-25
En Marschandiser og en Lysestøber have faaet en curieus Sag med hinanden. Marschandiserens Kone, der forresten ikke skal være nogen Skjønhed, havde gjort Jntryk paa Lysestøberen, og, som en god Speculant, meente Marschandiseren, at den Sag kunde gjøres frugtbringende. Ved et mellem ham og Konen aftalt Møde med Lysestøberen, overraskede han derfor denne, og forlangte af ham, i Betragtning af Sagens Omstændigheder, en Gjældsforskrivning af 1000 Rbd.; men uheldigviis var der ingen Skrivematerialier i Huset, og, imedens disse bleve skaffede tilveie, havde Lysestøberen fundet sig, og vilde ikke underskrive. Nu ville begge Parter have Justitien bragt i Bevægelse; Marschandiseren fordi han venter sig en billig Reparation; Lysestøberen for et Forsøg paa at have villet aftvinge ham et Gjældsbeviis. Hvad Historiens Udfald vil blive, vil Tiden vise. (O. Th. A.)
Aalborg Stiftstidende, 1842-02-25
Befordringer og Afgang. D. 18de de er Lieuten. og Toldcontrosteur F. W. Koch i Brunsbuttel, udn. til Toldcontrolleur i Hasseldorf. D. 20de er Capit. i Søetaten H. C. Bodenhoff, udn. til Commandeurcapit.; Capitainlieut. P. W. Tegner til Capit. og Chef for 1ste Divisions 2det Comp., hvilket Capit. Holsten fratræder; Premierlieut. C. Krieger til Carstamlieut. og Second lieut. P. C. Albeck til Premierlieut. Jndrulleringschef og Overlods i Holsteen, Commandeurcapit. A. Raasløft, og Jndrulleringschef i Sjællands District Commandeurcapit. J. J. Paludan, medd. Commandeurs Charakteer, Commandanten i Nyboder, Capit. C. L. L. Harboe, Commandanten paa Fæstningen Christianss, Capit. A. G. Ellbrecht og Capit. a la suite N. Braag, medd. Commandeurcapitains Charakteer. D. 14de er i Naade entl. Toldcontrolleur Ludolphie i Hellbrock fra bem. Embede. D.
Aalborg Stiftstidende, 1842-02-25
18de er Capit. og Compagnichef i holst. Jnf. Reg. H. W.H. v. Jrminger, R. af D., efter An., medd. Afsked Naade af Krigstjenesten med den i de allerh. Resol. af 6te og 9de Novbr. f. A. fastsatte Pension.
Aalborg Stiftstidende, 1842-02-25
Efter Forlydende har Kiels academiske Consistorium faaet et afslaaende Svat af det schlesvig-holst. - lauenb. Cancelli paa en Forestilling, hvori Consistoriet androg paa Hofraad Dahlmanns Ansættelse som Professor ved Kiels Universitet. (K. T.)J et Brev fra Apenrade – hedder det i O. Th. Av. klager Brevskriveren meget over den tydske Propaganda; flere af dens Koryphæer gebærde sig som sande Rasende, og ved et Gilde i det Bürgerverein" i Apenrade har man end- og ikke undseet sig ved at udbringe Orla Lehmanns Skaal med det Tilføiende: "obgleich er ein Dänne ist." Denne Skaal er et værdigt Pendant til den bekjendte Præstehilsen: "Gott wolle und behuten. "Das wir nicht werden Jüten!" og til Hr. F. Moltkes vakkre Akrostichon. Den danske Presse har jævnlig maattet høre ilde for, at det er den, som har fremkaldt den sørgelige Spænding imellem Statens tydske og danske Befolkning; denne haarde Beskyldning er end- ogsaa fremført af den høitansete kongelige Commissarius ved Stænderforsamlingerne, og dog kan ingen beskyldning være haardere. Aldrig er det os bekjendt, at der i danske offentlige Forsamlinger er udbragt Skaaler, eller holdt Foredrag, der kunde være injuriende for Hertugdømmernes tydske Befolkning; aldrig er der af det meget, som i denne Anledning er skrevet i Danmark - og vi kjende temmelig nøie den herhid hørende Literatur – kommet os Noget for Øie, der kunde lignes med de anførte Jnjurier, eller der aander et saadant Nationalhad, som de Smædeartikler, der for flere Aar siden saa jevnlig fyldte Spalterne i Hertugdømmernes Blade, Ved Begyndelsen af forrige Uge manglede endnu 380 Actier til den Kiel-Altonaer-Jernbane i det bestemte Tal af 4000, for hvilket Renterne efter Planen skulle garanteres.
Aalborg Stiftstidende, 1842-02-25
Natten til den 15de ds. er Hr. Stoppels Cichoriefabrik i Altona lagt i Aske.
Aalborg Stiftstidende, 1842-02-25
Hr. Jnstrumentmager Hornung i Slagelse forlader nu Byen for at etablere sig i Kjøbenhavn. Siden 1834 har han været bosat der. Han har stadigt sysselsat indtil 16 Svende, foruden en Mechanicus, der udelukkende har arbeidet for ham, for at forfærdige det, der nu anbringes af Metal- og Jernarbeide paa de nye Fortepianoer. Siden han etablerede sig der, har han fabrikeret henimod 600. Eleganten og Priisbilligheden ikke at omtale, saa forene Hr. Hornungs nyeste Jnstrumenter, efter de competenteste Kjenderes Dom, den Fasthed, som er de engelske Jnstrumenter egen, med den Lethed og Præcision i Anslaget, samt den sangrige Tone, hvorved de wienske udmærke sig. Foruden flere Spor af ædelt, ugennyttigt Borgersind efterlader han sig et varigt Mindemærke i St. Peders Kirke, hvis Orgel, der ikke havde været brugt i 30 Aar, han, uden Opfordring, uden Erstatning, restaurerede, tildeels fra Nyt, saa det 1840 kunde bilse Landsfaderen, som dengang gjæstede Byen og lod den beskedne Kunstner kalde for sig, for i de meest hædrende Udtryk at erkjende hans Fortjeneste af Samfundet. (Aarh. Av.)¬
Aalborg Stiftstidende, 1842-02-25
J Anledning af Fraugde Sogns Forstanderskabs Opfordring ere Sognets Gaardbrugere, saavel de større som de mindre, indtil 1 Td. 4 Skpr. Hartkorn, blevne enige om at oplægge et Qvantum Korn, bestaaende af c. 60 Tønder som er en Skp. pr. Td. Hartkorn og hvoraf 2/3 er Rug og Byg, til en Priis af 3 Rbd. en Td. Rug og 1 Rbd. 3 Mk. en Td. Byg, hvilke bliver at udsælge til de meest trængende Huusbeboere, i ovennævnte Sogn, efter Sogneforstanderskabets Skjønnende. (Hemp. Av.)J det Lauenborgske er begaaet følgende afskyelige Misgierning: Omtrent i Midten af Mai Maaned fandt man i en Mergelgrav ved Landsbyen Sirksfelde et 6-aarigt Pigebarn druknet i en tilsnøret Sæk. Barnet kjendtes at tilhøre en Tjenestepige ved Navn Elisabeth Geerz, født i Amtet Trittau, 30 Aar gammel. Anden Paaskedag havde Moderen hentet Barnet fra Lüttau, under Foregivende af at ville bringe det i Kost andensteds. Da hun arresteredes, erklærede hun, at hendes Brudgom Hinrich Burmester fra Duvensee, havde bestilt hende til paa hiin Dag at møde ham ved Sirksfelde, og tage Barnet med, som han aldrig havde kunne lide. Da de vare trufne sammen havde han erklæret hende: at det var hans Hensigt at skaffe Barnet ud af Verden; hun havde vel sat sig derimod, men endelig dog ladet ham slæbe af med det. Kort efter var han kommen tilbage og havde fortalt hende: at nu var Barnet kastet i Mergelgraven. Da Burmester blev fængslet, benægtede han aldeles al Deelagtighed i Mordet, og beviste virkelig sit Alibi eller sin Tilstedeværelse paa andet Sted paa den Tid at Gierningen af ham skulde have været udført. Han er igjen sat paa fri Fod; men den unaturlige Moder sidder endnu i Fængsel. (Joh. Ugebl.)
Aalborg Stiftstidende, 1842-02-25
Kbhvns Børscours, d. 22de Februar. Hamb. k. S. 200. Sp. 200. N. Spdlr. - a - Rd. Sv. Sedl. - a 4 Rbs. 4 pCt. kgl. Obl. 101 a 101 1 Rd. Nationb. Obl. af 1820, 101 a 101 1/2 Rd. r. S. Niasbank. Obl. af 1818, 104 1 a 105 Rbd. r. S. Bankactier 107 a 107 1/2 Rbd. r. S. Af Act. Rbd. – a – S.
Aalborg Stiftstidende, 1842-02-25
Hamborg Børscours, den 2de Februar. Bordeaux 190 1/2. Petersborg 33 13. London k. S. 13 Mk. 8 1/2. Madrid 44 1/2. Lissabon 36 1/2. Amsterdam k. S. 35. 85. Spec. 1/1 Rab. Louis-& Frederiksdorer 10 Mk. 14 3/4 s. i Bco.
Aalborg Stiftstidende, 1842-02-25
Hals Skibsliste. Jndk. D. 22de Febr.: A. F. Franck. fra Cappeln med Sukker og Hvede; E. Bøysen, hjemme, i Aalb., kom fra Rotterdam, ball. (J disse Dage ere endeel Skibe, meest danske Jagter, passerede nordefter.) – Vinden, d. 23de de S. stærk Kulig og graa Luft.
Aalborg Stiftstidende, 1842-02-25
Døde. Uhrfoutteralmager Georg Heinrich Geister, 33 A.; Enkefru Christine Marie Bargum Carstensohn, f. Lange; Begge i Kjøbenhavn. Toldbetjent Peter Severin Munk, 37 v., i Kjøge. Mad. Lagoni, 27 A., i Faaborg. Borgerrepræsentant og Kjøbmand J. P. Brandt, i Bogense. Jfr. Susanne Marg. la Cour, 48 A., i Viborg.
Aalborg Stiftstidende, 1842-02-25
Jndsendt. Jstedetfor den i forrige Maaned fratraadte Committee, for den jydske Afdeling af Selskabet til Hesteavlens Fremme i de danske Provindser, ere ved Stemmefleerhed i denne Maaned paany valgt dHr. Kammerherre Skeel til Birkelse, Regimentsqvarteermester Branth i Aalborg, Generalkrigscommissair Riegels i Snoghøi, Forpagter B. Bøggild paa Toftegaard og Kammerjunker, Major Føns i Randers. – Det vil nu vise sig, om denne Committee vil raade til et Væddeløb i Randers, hvorom man meget tvivler, da de hidtil dersteds afholdte Væddeløb ikke have afgivet noget opmuntrende Exempel til Hesteforædling i den Genre, ligesom den Fare, de hertugelige Blodsheste have nedladt sig til at give paa Rendebanen, allerede er bleven alt for dyrt betalt af Landets Finantser, Ønskelig vilde det være, om den af Finantserne tilskudte Capital tilligemed Jnteressenternes Bidrag, maatte blive anvendt paa en til Hesteavlens Fremme hensigtsmæssigere Maade, som f. Ex. til Jndkjøb af gode Hingste - uanseet af eller uden Blod eller paa anden Maade, hvorved den jydske Hesterace, kunde forbedres og ikke forringes. Et Medlem af Selskabet.
Aalborg Stiftstidende, 1842-02-25
Ved Tallottoriets 1401ste Trækning i Altona udkom: Nr. 49. 50. 82. 23. 1.
Aalborg Stiftstidende, 1842-02-25
Bekjendtgjørelser. J Overeensstemmelse med Forordningen af 27de September 1799 dens 20de §, bringes herved til offentlig Kundskab, at i en mod forhenværende Redacteur af Bladet "Kjøbenhavnsposten Ludvig Christopher Grune, for Overtrædelse af Anordningerne om Trykkefriheden anlagt. Justitssag, i hvilken inden den kongelige Lands-Over- samt Hof= og Stadsret den 7de September 1821 saaledes er kjendt for Ret: Tiltalte, forhenværende Redacteur af Bladet "Kjøbenhavnsposten", L. C. Grune bør for Actors Tiltale i denne Sag fri at være, dog at han udreder alle af Actionen flydende Omkostninger og derunder i Salair til Procuratorerne Borup og d'Auchamp til enhver især 10 Rbd. Sølv. At efterkommes under Adfærd efter Loven. Blev Mandagen den 13de Februar 1832 inden Høiesteret afsagt saadan Dom Ludvig Christoper Grune bør bøde 200 Rbd. Sølv til Kjøbenhavns Fattigvæsens Hovedkasse, samt være den i Forordningen af 27de September 179 4 20 fastsatte Censur undergiven i 2 Aar. J Henseende til Actionens Omkostninger bør Lands-Over- samt Hof og Stadsrettens Dom ved Magt at stande. J Salarium til Justitsraad Blechingberg for Høiesteret betaler Tiltalte 40 Rbd. Sølv. Høiesterets Justitscontoir, den 15de Februar 1832. Hammerich.
Aalborg Stiftstidende, 1842-02-25
At Redacteuren af Bladet Kjøbenhavnsposten, P. Hansen, er beordret tiltalt for ved en i dette Blads Nr. 45 for Mandagen den 14de de indeholdt Artikel at have overtraadt Trykkefriheds-Lovgivningen, det bliver, i Overeensstemmelse med Frdg. 27de Septbr. 1799 § 18, herved bekjendtgjort. Det kgl. danske Cancelli, den 15de Februar 1832.
Aalborg Stiftstidende, 1842-02-25
Det i lang Række af Aar her i Byen værende Oplag af grøn Olie Sæbe fra Hr. J. Becks Sæbefabrik Kjøbenhavn, bekjendt for en fortrinlig Sæbe, er nu i Oplag til Forhandling hos Undertegnede. Aalborg, den 24de Februar 1832. P. Weile.